|  |  |
| --- | --- |
| Østerby Havn v/Havnefoged Brian Winther  Smedievejen 13  9940 Læsø | Den: 28-04-2023  Sagsnr.: 09.35.00-K08-1-22  Sagsbehandler: Stine Pagel Hansen  Direkte telefon: 96213040 |

**Tilsynsrapport**

Læsø Kommune gennemførte d. 1. december 2022 et varslet miljøtilsyn hos virksomheden Østerby Havn, Smedievejen 13, 9940 Læsø.

Til stede ved tilsynet var Havnefoged Brian Winther og Stine Pagel Hansen for Læsø Kommune.

Følgende blev gennemgået ved tilsynet;

**Opbevaring og håndtering af affald**

Østerby Havn har egen miljøstation og affaldsplads i den østre ende på erhvervshavnen, hvor havnens brugere kan sortere og aflevere affald herunder olie, maling, filtre, jern, batterier, jern samt stort og småt brændbart. Derudover sorteres trawl til genbrug.

Restolie samles i tønder og tømmes efter aftale med den kommunale genbrugsplads.

Glasbobler er opstillet på lystbådehavnen, hvor der også er miljøskur i forbindelse med en parkeringsplads, som kan benyttes af autocampere.

Der er opsat affaldsstativer på hele havnen. Ordningen fungerer fint.

Havnens affaldssortering fungerer efter hensigten. Læsø Kommune har ingen bemærkninger til ordningen, men lægger vægt på, at skiltningen opretholdes på det nuværende niveau.

**Dieseltank**

Der findes et tankanlæg i havnens østre ende, hvor skibe og både kan tankes. Tanken er dobbeltskroget og er placeret på en spildbakke.

**Olietanke**

Der er flere nedgravede olietanke i området, og kun en del hører til Østerby Havn. Der laves særskilt indsats for at få kortlagt eksisterende tanke og registreret dem korrekt i BBR.

**Spildevand**

Spildevand afledes til offentlig kloak.

Der opsættes tank til tømning af spildevand fra sejlskibe.

Autocampere kan tømme tank på anlæg ved havnekontoret.

Olieudskillere tømmes på ordning mindst én gang om året.

**Olie/kemikalier/smøremidler/andre væsker**

Olie/smøremidler m.v. opbevares i skabe. Datablade findes digitalt og opdateres i henhold til aftale med Würth.

**Gasflasker**

Der står gasflasker på værkstedet, som har været anvendt til ukrudtsbekæmpelse. Man overvejer at finde en anden løsning.

Skilt med ”Trykflasker fjernes ved brand” skal sættes op, med mindre man vælger ikke at have trykflaskerne på værkstedet.

**Batterier**

Store batterier ombyttes ved behov, så der ikke står brugte batterier på stedet.

**Brugerbetaling**

I henhold til bekendtgørelse om brugerbetaling for miljøtilsyn og miljøgodkendelser sendes regning for tilsynet. Prisen i 2022 er kr. 440,78 pr. time.

Der betales for forberedelse, gennemførelse og afrapportering af tilsyn, evt. opfølgning på tilsyn (opfølgning på eksempelvis påbud og indskærpelser) samt behandling og udarbejdelse af miljøgodkendelser og revurderinger heraf.

Læsø Kommune gør opmærksom på, at man i medfør af forvaltningslovens § 9 har ret til aktindsigt.

Såfremt der måtte være spørgsmål til ovenstående, er du/I meget velkommen til at kontakte undertegnede.

Med venlig hilsen

Stine Pagel Hansen

Sagsbehandler